23/09/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2020 / 28066 - Resolución de concesión definitiva do Programa FO104/2020

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO104: CONVOCATORIA DO PROGRAMA DE SUBVENCIÓNS A ENTIDADES DEPORTIVAS DA PROVINCIA, SEN ÁNIMO DE LUCRO, PARA INFRAESTRUTURAS E EQUIPAMENTO DEPORTIVO DURANTE O ANO 2020 Don VALENTÍN GONZÁLEZ FORMOSO, presidente da Deputación Provincial da Coruña, Mediante resolución da Presidencia 24413 do 13 de agosto de 2020, que foi publicada no BOP do 19 de agosto de 2020, concedeuse de forma provisional, as subvencións da convocatoria FO104: Convocatoria do programa de subvencións a entidades deportivas da provincia, sen ánimo de lucro, para infraestruturas e equipamento deportivo durante o ano 2020, abrindo un prazo de 10 días hábiles, contados a partir do día seguinte ao da publicación da resolución de concesión provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación, alegacións, emendas e desistencias que os interesados presentaron. Analizada a documentación achegada polos solicitantes no devandito prazo procede: 1. Admitir a solicitude de desistencia da subvención concedida á entidade CLUB NAUTICO MARINA LAXE, NIF: G70613872, expediente 2020000011462 por importe de 2.000,00 €. 2. Desestimar o cambio de obxecto solicitado polo CENTRO DEPORTIVO MARIÑEIRO DE MERA, NIF: V15171127, expediente 2020000013257, segundo o establecido na base específica 8.4 “Neste programa de subvencións non se admitirán cambios de obxecto.” A entidade presentou unha “solicitude de cambio do material incluído no orzamento” (cambio de batel por ergómetros por importe de 7.500 €, dun orzamento total de 12.500 €), o que supón un cambio de obxecto.3. Desestimar as alegacións presentadas polas entidades seguintes, polos motivos que se indican: 4. Estimar a alegación feitas pola entidade CLUB NAUTICO FIRRETE DE PUENTEDEUME, NIF: G15080831 expediente 2020000013010, polo que se modifica a valoración da solicitude e o importe da subvención concedida. A entidade alega, en síntese, non estar conforme coa valoración técnica do interese do investimento, por non terse en conta a vida útil de todo o material solicitado nin as outras entidades que poden utilizar os investimentos. A comisión técnica valorou novamente esta solicitude considerando as alegacións presentadas, outorgándolle unha puntuación de 26 puntos (a puntuación inicial era de 20 puntos), que sumados á puntuación directa obtida de 38 puntos, fan unha puntuación total de 64 puntos. A táboa de conversión dos puntos na porcentaxe a aplicar sobre o presuposto solicitado e a táboa de conversión de puntos na cantidade máxima a conceder van por tramos e, neste caso, a entidade cambia de tramo polo que a cantidade a conceder é de 5.553,00 € (55% da subvención solicitada mais a cota fixa de 53,00 €). Vistos o informe do Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Admitir a solicitude de desistencia da subvención concedida á entidade CLUB NAUTICO MARINA LAXE, NIF: G70613872.2.º.– Desestimar o cambio de obxecto solicitado polo CENTRO DEPORTIVO MARIÑEIRO DE MERA, NIF: V15171127, polo motivo que se indica no apartado 2.3.º.–Desestimar as alegacións presentadas polas entidades citadas no apartado 3, polos motivos que se indican no dito apartado.4.º.–Aprobar a concesión das subvencións correspondentes ao Programa FO104: Convocatoria do programa de subvencións a entidades deportivas da provincia, sen ánimo de lucro, para infraestruturas e equipamento deportivo durante o ano 2020, ás entidades sen animo de lucro seguintes: Total concedido: 345.433,17 €. 5.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.6.º.–Autorizar a todas as entidades que o solicitaron para que poidan concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 7.º.–Dispor o gasto das subvencións concedidas con cargo á seguinte aplicación orzamentaria: 0612/3420/781, fase A, referencia n.º 22020001320, operación n.º 220200008699, importe 345.433,17 €. 8.º.–Denegar a concesión das subvencións correspondentes ao Programa FO104: Convocatoria do programa de subvencións a entidades deportivas da provincia, sen ánimo de lucro, para infraestruturas e equipamento deportivo durante o ano 2020, ás entidades sen animo de lucro seguintes polos motivos que se indican: 9.º.–Publicar a presente resolución de concesión definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 18 de setembro de 2020. O PRESIDENTE A SECRETARIA ACCTAL. Valentín González Formoso M.ª Amparo C. Taboada Gil